Blattellidae

Anaplectidinae
 Blattellinae
 Ectobiinae
 Nyctiborinae
 Pseudophyllodromiinae

Blattellidae er en gruppe (familie) av insekter som tilhører ordenen kakerlakker. Denne familien er den mest artsrike av kakerlakk-familiene.

 Utseende 
Små til middelsstore, flate kakerlakker. På farge er de gjerne mørke. Antennene er lange og svepeformede. Vingene er vanligvis velutviklet, de fleste av disse artene kan fly.

 Liv og utvikling 
Som hos andre kakerlakker utvikler eggene seg i en hornaktig eggkapsel (oothek) som hunnen bærer med seg til eggene klekkes. Kakerlakkene har ufullstendig forvandling, og nymfene ser ut som små versjoner av de voksne (særlig hos de artene der de voksne ikke utvikler vinger). De fleste kakerlakker er mest aktive om natten, men denne familien omfatter også mange arter som er aktive om dagen i solskinn.
 Skadedyr 
De aller fleste artene i denne familien lever utdendørs og har ingen direkte betydning for mennesker. Man noen få arter, særlig tysk kakerlakk (Blattella germanica) lever innendørs og kan gjøre noe skade. Disse små kakerlakkene er regnet som mindre alvorlige skadedyr enn de store artene i familien Blattidae.

 Utbredelse 
De fleste av de over 1700 beskrevne artene lever i tropene, men denne familien er også godt representert i tempererte og kalde områder. Markkakerlakken (Ectobius lapponicus) finnes helt nord til Finnmark i Norge, men er den eneste arten som forekommer utendørs her i landet.

 Systematisk inndeling / europeiske arter 


 Ekte insekter (Ectognatha) 
 Dicondylia
 Vingede insekter (Pterygota) 
 Neoptera («nyvinger») 
 Dictyoptera 
 Kakerlakker (Blattodea)
 Familien Blattellidae
 Underfamilien Anaplectidinae – ikke i Europa
 Underfamilien Blattellinae
 Slekten Blattella Caudell, 1903
 Tysk kakerlakk, Blattella germanica (Linnaeus, 1767)
 Slekten Loboptera Brunner von Wattenwyl, 1865 – 19 arter i Sør- og Mellom-Europa
 Slekten Symploce Hebard, 1916 -én art på Kanariøyene:
 Symploce microphthalma Izquierda & Medina, 1992
 Underfamilien Ectobiinae
 Slekten Capraiellus Harz, 1976 – 2 arter i Europa, én av dem så langt nord som Danmark:
 Capraiellus panzeri (Stephens, 1835)
 Slekten Ectobius Stephens, 1835 – 36 arter i Europa, i Nord-Europa:
 Markkakerlakk, Ectobius lapponicus (Linnaeus, 1758)
 Skogkakerlakk, Ectobius sylvestris (Poda, 1761) – finnes nord til Danmark, men ikke i Norge
 Slekten Luridiblatta Fernandes, 1965 – én art i Sør-Europa:
 Luridiblatta trivittata (Audinet-Serville, 1839)
 Slekten Phyllodromica Fieber, 1853 – 75 arter i Sør- og Mellom-Europa
 Underfamilien Nyctiborinae – ikke i Europa
 Underfamilien Pseudophyllodromiinae
 Slekten Supella Shelford, 1911 – én art innendørs i Europa, kan også forekomme i Norge:
 Brunbeltet kakerlakk, Supella longipalpa (Fabricius, 1798)

 Referanser 

 Eksterne lenker 

 Norges Gresshopper, og gresshoppelignende insekter. – Norsk side om kakerlakker.
 Tree of Life: Blattellidae Med flotte bilder.
 Norsk Entomologisk forening
 Bildegalleri over nordamerikanske arter

Kategori:Kakerlakker